
คำนำ
แผนการดำเนินงานประจำปีงบประมาณ พ.ศ. 2564 ขององค์การบริหารส่วนตำบลเทพราชจัดทำขึ้นตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไข เพิ่มเติม (ฉบับที่ 2) พ.ศ.2559(ฉบับที่ 3) พ.ศ.2561 โดยมีจุดมุ่งหมายเพื่อแสดงถึงยุทธศาสตร์การพัฒนา แผนงาน รายละเอียด โครงการและกิจกรรมที่ต้องการดำเนินการจริงทั้งหมดในเขตพื้นที่ของตำบลเทพราช ประจำปีงบประมาณ พ.ศ. 2564
แผนการดำเนินงานฉบับนี้  ได้รวบรวมแผนการปฎิบัติงานสำหรับโครงการพัฒนาและกิจกรรมที่ต้อง ดำเนินการจริงทั้งหมดในพื้นที่ของตำบลเทพราช ทั้งที่ปรากฏอยู่ในข้อบัญญัติงบประมาณรายจ่ายประจำปีงบประมาณ 2564 และที่ดำเนินการโดยหน่วยงานอื่น ทั้งภาครัฐและเอกชน โดยได้จำแนกรายละเอียดสอดคล้อง กับแผนยุทธศาสตร์และแนวทางการพัฒนา เพื่อให้ทราบถึงกิจกรรมการพัฒนาที่ได้แสดงถึงโครงการ/กิจกรรม รายละเอียดของกิจกรรม งบประมาณ สถานที่ดำเนินการ หน่วยงาน ระยะเวลาในการดำเนินการที่ชัดเจนทั้งหมด
องค์การบริหารส่วนตำบลเทพราชหวังเป็นอย่างยิ่งว่าแผนการดำเนินการฉบับนี้ สามารถใช้เป็นเครื่องมือในการบริหารงานของผู้บริหารท้องถิ่น และสามารถใช้ในการควบคุมการดำเนินงานในเขตพื้นที่ได้อย่างเหมาะสมและ มีประสิทธิภาพนอกจากนั้นยังใช้เป็นเครื่องมือในการติดตามการดำเนินงานและประเมินผลการพัฒนาท้องถิ่น ของผู้บริหารด้วย
องค์การบริหารส่วนตำบลเทพราช
   ส่วนที่ 1
     บทนำ

ส่วนที่ 1 บทนำ
บทนำ

รัฐธรรมนูญแห่งราชอาณาจักรไทย พ.ศ.2560 ซึ่งเป็นรัฐธรรมนูญฉบับปัจจุบันให้ความสำคัญกับการกระจายอำนาจให้แก่องค์กรปกครองส่วนท้องถิ่น โดยกำหนดกรอบความเป็นอิสระในการกำหนดนโยบาย        การปกครอง การบริหาร การบริหารงานบุคคล การเงินและการคลัง และมีอำนาจหน้าที่ของตนเองโดยเฉพาะ นอกจากนี้พระราชบัญญัติกำหนดและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542   ได้บัญญัติให้มีองค์กรรับผิดชอบในการจัดทำแผนการกระจายอำนาจให้แก่องค์กรปกครองส่วนท้องถิ่นพระราชบัญญัติบริหารงานบุคคลส่วนท้องถิ่น พ.ศ. 2542 พระราชบัญญัติว่าด้วยการเข้าชื่อเสนอข้อบัญญัติท้องถิ่น พ.ศ 2542 พระราชบัญญัติว่าด้วยการลงคะแนนสียงเพื่อถอดถอนสมาชิกสภาท้องถิ่นหรือผู้บริหารท้องถิ่น พ.ศ.2542 ซึ่งจุดมุ่งหมายดังกล่าวจัดทำขึ้นเพื่อให้กระจายอำนาจเป็นไปอย่างโปร่งใสและสามารถตรวจสอบได้ องค์การบริหารส่วนท้องถิ่นจึงมีอำนาจกว้างขวางขึ้น ซึ่งมิใช่มีหน้าที่บริการสาธารณะพื้นฐานแก่ประชาชนในท้องถิ่นเท่านั้น แต่รวมไปถึงการพัฒนาคุณภาพชีวิต การพัฒนาเศรษฐกิจและสังคมท้องถิ่น และเป็นองค์กรที่เปิดให้ประชาคมท้องถิ่นมีส่วนร่วมในการบริหารและตรวจสอบการปฎิบัติงานขององค์การบริหารส่วนตำบล

องค์การบริหารส่วนตำบลเทพราชได้จัดทำแผนพัฒนาท้องถิ่นซึ่งเป็นแผนที่กำหนดยุทธศาสตร์แนวทางการพัฒนาองค์การบริหารส่วนตำบล โดยแสดงถึงวิสัยทัศน์ พันธกิจ และจุดมุ่งหมายในการพัฒนาในช่วง 5 ปี     (2561-2565) และเชื่อมโยงกับการวางแผนเพื่อจัดทำงบประมาณประจำปี เนื่องจากมีลักษณะเป็นการกำหนดรายละเอียดแผนงาน โครงการพัฒนาที่จัดทำขึ้นสำหรับงบประมาณในแต่ละปี โดยครอบคลุมระยะเวลา 5 ปี    ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 ประกอบหนังสือกระทรวงมหาดไทย ด่วนที่สุดที่ มท 0810.2/ว0600 ลงวันที่ 29 มกราคม 2559 และหนังสือกระทรวงมหาดไทย ด่วนที่สุดที่ มท 0810.3/ว 6247 ลงวันที่ 3 พฤศจิกายน 2560 องค์การบริหารส่วนตำบลเทพราช  โดยคณะกรรมการสนับสนุนจัดทำแผนพัฒนาองค์การบริหารส่วนตำบล และคณะกรรมการพัฒนาองค์การบริหารส่วนตำบลเทพราช จึงได้จัดทำแผนดำเนินงานประจำปี พ.ศ.2564 ตามรูปแบบที่กำหนดตามหนังสือดังกล่าว โดยปรับเปลี่ยนจาก “แนวทางพัฒนา” เป็น “แผนงาน”เพื่อให้สอดคล้องกับรูปแบบแผนพัฒนาสี่ปี ตามหนังสือกระทรวมหาดไทย ด่วนที่สุดที่ มท 0810.2/ว 5797 ลงวันที่ 10 ต.ค.59 โดยมีจุดมุ่งหมายเพื่อแสดงรายละเอียดแผนงาน/โครงการ พัฒนาและกิจกรรมที่ดำเนินการจริงทั้งหมดในพื้นที่ขององค์การบริหารส่วนตำบลประจำปีงบประมาณพ.ศ.2564 ขององค์การบริหารส่วนตำบลเทพราชขึ้นและเพื่อกำหนดแนวทางในการดำเนินงานแนวทางในการดำเนินงานของโครงการต่างๆที่ได้รับการอนุมัติให้ดำเนินงานในปีงบประมาณพ.ศ.2564 มีความชัดเจนในการปฎิบัตจริงมากขึ้นและมีการประสานงานและบูรณาการการกระทำเกี่ยวกับหน่วยงานอื่นๆ รวมทั้งการจำแนกรายละเอียดต่างๆของแผนงาน/โครงการในแผนการดำเนินงาน เพื่อให้การติดตามและประมวลผลเมื่อสิ้นปีมความสะดวกมากขึ้น

คณะกรรมการสนับสนุนการจัดทำแผนการพัฒนาองค์การบริหารส่วนตำบลเทพราชมุ่งหวังว่าแผนการดำเนินงานฉบับนี้จะเป็นประโยชน์ต่อการบริหารจัดการ การติดตามและประมวลผลการนำแผนพัฒนาไปปฎิบัติใช้เป็นอย่างดี

 
วัตถุประสงค์ของแผนการดำเนินงาน

1.แผนการดำเนินงานมีจุดมุ่งหมายเพื่อแสดงถึงรายละเอียดของแผนงาน/โครงการพัฒนาและกิจกรรมการพัฒนาที่ดำเนินการจริงทั้งหมดในพื้นที่ขององค์กรปกครองส่วนท้องถิ่น ประจำปีงบประมาณนั้นเพื่อให้แนวทางในการดำเนินงานในปีงบประมาณนั้นขององค์กรปกครองส่วนท้องถิ่นมีความชัดเจนในการปฎิบัติมากขึ้น 
        ข              
ลดความซ้ำซ้อนของโครงการ มีการประสานและบูรณาการทำงานกับหน่วยงานและจำแนกรายละเอียดต่างๆของแผนงาน/โครงการ ในแผนการดำเนินงาน

2.แผนการดำเนินงานและเครื่องมือสำคัญในการบริหารงานของผู้บริหารท้องถิ่น เพื่อควบคุมการดำเนินงานให้เป็นไปอย่างเหมาะสมและมีประสิทธิภาพ

3.แผนการดำเนินงานจะกำหนดรายละเอียดของโครงการ/กิจกรรมการพัฒนาที่ดำเนินการในพื้นที่ขององค์กรปกครองส่วนท้องถิ่น โดยโครงการ/กิจกรรมการพัฒนา ที่จะบรรจุในแผนการดำเนินงานจะมีที่มาจาก


3.1.งบประมาณรายจ่ายประจำปี งบประมาณรายจ่ายเพิ่มเติมขององค์กรปกครองส่วนท้องถิ่น(รวมทั้งเงินอุดหนุนที่องค์กรปกครองส่วนท้องถิ่นอุดหนุนให้หน่วยงานอื่นดำเนินการ)


3.2.โครงการ กิจกรรม การพัฒนาขององค์กรปกครองส่วนท้องถิ่นที่เกิดจากการจ่ายขาดเงินสะสม เงินอุดหนุนเฉพาะกิจหรืองบประมาณรายจ่ายอื่นๆที่ดำเนินการตามโครงการพัฒนาท้องถิ่น


3.3.โครงการ กิจกรรม การพัฒนาขององค์กรปกครองส่วนท้องถิ่นดำเนินการเองโดยไม่ไช่งบประมาณ (ถ้ามี)
3.4.โครงการ/กิจกรรมการพัฒนาของหน่วยราชการ ส่วนกลาง ส่วนภูมิภาค หรือหน่วยงานอื่นๆ
ที่ดำเนินการในพื้นที่ขององค์กรปกครองส่วนท้องถิ่น (สำหรับองค์การบริหารส่วนจังหวัดให้รวบรวมข้อมูลโครงการ/กิจกรรมพัฒนาของหน่วยราชการ ส่วนกลาง ส่วนภูมิภาคหรือหนย่วยงานอื่นๆที่มีลักษณะดำเนินงานครอบคลุมพื้นที่หลายองค์กรปกครองส่วนท้องถิ่นหรือเป็นโครงการกิจกรรมการพัฒนาที่มีความคาบเกี่ยวต่อเนื่องระหว่างองค์ปกครองส่วนท้องถิ่น) โดยให้องค์กรปกครองส่วนท้องถิ่นตรวจสอบจากแผนปฎิบัติราชการประจำปีของจังหวัดหรืออาจสอบถามไปยังหน่วยงานต่างๆที่เกี่ยวข้อง
3.5.โครงการ/กิจกรรมการพัฒนาอื่นๆที่องค์กรปกครองส่วนท้องถิ่นพิจารณาเห็นว่าเกิดประโยชน์
ในการประสานงานการดำเนินงานในพื้นที่

ขั้นตอนการจัดทำแผนการดำเนินงาน

ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติม(ฉบับที่ 2)พ.ศ.2559(ฉบับที่ 3 )พ.ศ.2561 หมวด 5 การนำแผนพัฒนาไปปฎิบัติ ข้อ 26           ได้กำหนดให้องค์กรปกครองส่วนท้องถิ่นจัดทำแผนการดำเนินงาน โดยมีขั้นตอน ดังต่อไปนี้ 
· คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน/โครงการพัฒนาขององค์กร
ปกครองส่วนท้องถิ่นหน่วยราชการส่วนกลาง ส่วนภูมิภาค รัฐวิสาหกิจ และหน่วยงานอื่นๆที่ดำเนินการในพื้นที่ขององค์กรปกครองส่วนท้องถิ่นแล้วจัดทำร่างแผนการดำเนินงานเสนอคณะกรรมการพัฒนาท้องถิ่น
· คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอให้ผู้บริหารท้องถิ่นประกาศ
เป็นแผนการดำเนินงาน ทั้งนี้ให้ปิดประกาศแผนการดำเนินงานภายใน 15 วันนับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไม่น้อยกว่า 30 วัน

จากระเบียบกระทรวงมหาดไทย ดังกล่าว สามารถสรุปขั้นตอนในการดำเนินการจัดทำแผนการดำเนินงานได้ 3 ขั้นตอน ดังต่อไปนี้

ขั้นตอนที่ 1 การเก็บรวบรวมข้อมูล คณะกรรมการสนับสนุนการจัดทำแผนพัฒนาองค์การบริหารส่วนตำบลเก็บรวบรวมข้อมูลโครงการ/กิจกรรมที่จะทำการดำเนินการจริงในพื้นที่ขององค์การบริหารส่วนตำบลเทพราช ซึ่งจะประกอบด้วยโครงการ/กิจกรรมขององค์การบริหารส่วนตำบลเทพราชและโครงการ/กิจกรรมของหน่วยงาน
ค
ราชการส่วนกลาง ส่วนภมิภาค รัฐวิสาหกิจ และหน่วยงานอื่นๆที่จะดำเนินการในพื้นที่ขององค์การบริหารส่วนตำบล
ขั้นตอนที่ 2 การจัดทำร่างแผนดำเนินงาน คณะกรรมการสนับสนุนการจัดทำแผนพัฒนาองค์การบริหารส่วนตำบล จัดทำร่างแผนการดำเนินงาน โดยพิจารณาแผนงาน/กิจกรรมพัฒนาขององค์กรบริหารส่วนตำบลเทพราชและหน่วยงานต่างๆจะต้องมีความสอดคล้องกับยุทธศาสตร์การพัฒนาและแนวทางการพัฒนาขององค์การบริหารส่วนตำบลเทพราช เพื่อเสนอต่อคณะกรรมการพัฒนาองค์การบริหารส่วนตำบล และเมื่อคณะกรรมการพัฒนาองค์การบริหารส่วนตำบล พิจารณาให้ความเห็นชอบแล้ว จึงนำร่างแผนการดำเนินงานเสนอต่อนายกองค์การบริหารส่วนตำบลเทพราช เพื่อพิจารณาให้ความเห็นชอบ โดยเค้าโครงแผนการดำเนินงานจะแบ่งออก             เป็น 2 ส่วน คือ

ส่วนที่ 1 บทนำ ประกอบด้วย
1) บทนำ
2) วัตถุประสงค์ของแผนการดำเนินงาน
3) ขั้นตอนการจัดทำแผนดำเนินงาน
4) ประโยชน์ของแผนดำเนินงาน
ส่วนที่ 2  บัญชีโครงการ/กิจกรรม ประกอบด้วย
1)บัญชีสรุปจำนวนโครงการ/กิจกรรมและงบประมาณ (ผด.01)
2)บัญชีจำนวนโครงการ/กิจกรรมและงบประมาณ (ผด.02)
3)บัญชีจำนวนครุภัณฑ์ สำหรับที่ไม่ได้ดำเนินตามโครงการพัฒนาท้องถิ่น(ผด.02/1
ขั้นตอนที่ 3 การประกาศใช้แผนดำเนินงาน เมื่อนายกองค์การบริหารส่วนตำบลเทพราชให้ความเห็นชอบ
ร่างแผนการดำเนินงานแล้วจึงประกาศใช้แผนดำเนินงาน โดยให้ติดประกาศแผนดำเนินภายใน 15 วัน นับจากวันที่ประกาศเพื่อให้ประชาชนในท้องถิ่นรับทราบโดยทั่วกัน และต้องปิดประกาศไว้อย่างน้อย 30 วัน

ประโยชน์ของแผนการดำเนินงาน

- ทำให้การดำเนินงานแผนงาน/โครงการพัฒนาในปีงบประมาณมีความชัดเจนในการปฏิบัติมากขึ้น

- มีความสะดวกในการติดตามประเมินผลการนำแผนไปปฎิบัติ มีความสะดวกและมีประสิทธิภาพ

- เพื่อให้การใช้จ่ายงบประมาณในแต่ละปีของหน่วยงานเป็นไปอย่างมีประสิทธิภาพ

- ทราบถึงจำนวนงบประมาณที่ต้องจ่ายจริงในแต่ละปี

- สามารถบริหารเวลาในการดำเนินงานโครงการของทุกส่วนขององค์การบริหารส่วนตำบลเทพราช

- สามารถนำแผนการปฎิบัติการมาวิเคราะห์ปัญหาอันเกิดจากการดำเนินโครงการต่างๆตามงบประมาณในแต่ละปีงบประมาณ พ.ศ2564 ได้อย่างถูกต้อง
ส่วนที่  2   
 บัญชีโครงการ / กิจกรรม

ส่วนที่  3

บัญชีจำนวนโครงการครุภัณฑ์
ก








